b"\n_START_ARTICLE_\nSaint-Chamond (tankas)\n_START_SECTION_\nSchneider\n_START_PARAGRAPH_\n1915\xc2\xa0m. vasario m\xc4\x97nes\xc4\xaf pranc\xc5\xabz\xc5\xb3 ginkl\xc5\xb3 gamintojas \xe2\x80\x9eSchneider\xe2\x80\x9c testavo amerikieti\xc5\xa1kus Holto traktorius, kuriems buvo ketinama pritaikyti Breton-Pretot tipo spygliuotos vielos karpymo mechanizm\xc4\x85. \xc5\xa0is darbas buvo patik\xc4\x97tas Eugene Brillie, talentingam konstruktoriui, kuris dar iki karo, Ispanijoje, konstravo \xc5\xa1arvuotas ma\xc5\xa1inas. Jis pirmasis pasi\xc5\xabl\xc4\x97 prapl\xc4\x97sti esam\xc4\x85 projekt\xc4\x85, traktori\xc5\xb3 apr\xc5\xabpinant ginklais._NEWLINE_1916\xc2\xa0m. prad\xc5\xbeioje \xc4\xaf armijos dirbtuves buvo pristatytas gaminys, pavadintas \xe2\x80\x9eTraktorius A\xe2\x80\x9c. Tai nebuvo slapukavimas, tiesiog pranc\xc5\xabzai dar netur\xc4\x97jo pavadinimo tankui (pranc. Char). Atgabentasis prototipas buvo su vik\xc5\xa1rine va\xc5\xbeiuokle, uodega, padedan\xc4\x8dia neu\xc5\xbestrigti \xc4\xafveikiant tran\xc5\xa1\xc4\x97jas. Ta\xc4\x8diau projektas buvo atmestas.\n_START_SECTION_\nSaint-Chamond\n_START_PARAGRAPH_\nPo atmesto \xe2\x80\x9eTraktorius A\xe2\x80\x9c projekto, jo autorius Brielle \xc4\x97m\xc4\x97si kito projekto, v\xc4\x97liau virtusiu pirmuoju pranc\xc5\xabzi\xc5\xa1ku sunkiuoju tanku Schneider CA1._NEWLINE_Pranc\xc5\xabzijos vyriausyb\xc4\x97 dav\xc4\x97 u\xc5\xbesakym\xc4\x85, pagaminti 400 tank\xc5\xb3, kitam Pranc\xc5\xabzijos ginkl\xc5\xb3 gamintojui Forges et Aci\xc3\xa9ries de la Marine et d'Hom\xc3\xa9court, \xc4\xafsik\xc5\xabrusiame Luaros departamente, Saint-Chamond mieste, pagal \xe2\x80\x9eTraktorius A\xe2\x80\x9c projekt\xc4\x85. Jos autorius Brielle nesutiko leisti nemokamai naudosis projektu, \xc4\xafmon\xc4\x97 savo ruo\xc5\xbetu nesutiko mok\xc4\x97ti patento mokes\xc4\x8dio. Tod\xc4\x97l naujajame projekte teko atsisakyti tam tikr\xc5\xb3 detali\xc5\xb3, toki\xc5\xb3 kaip ma\xc5\xa1inos uodega._NEWLINE_\xe2\x80\x9eChar Saint-Chamond\xe2\x80\x9c projekte atsirado benzinin\xc4\x97-elektrin\xc4\x97 transmisija, naudota automotris\xc4\x97se, 75\xc2\xa0mm pab\xc5\xabklas ir 4 kulkosvaid\xc5\xbeiai. Tankui pritaikyti garsi\xc4\x85 pranc\xc5\xabz\xc5\xb3 75\xc2\xa0mm patrank\xc4\x85 pad\xc4\x97jo Saint-Chamond \xc4\xafmon\xc4\x97s direktorius, pulkininkas Emile Rimailho, buv\xc4\x99s vienas to ginklo k\xc5\xabr\xc4\x97j\xc5\xb3. Jo pastangomis pritaikytas ginklas nereikalavo kitokio tipo amunicijos nei naudojo \xc4\xafprastos 75\xc2\xa0mm lauko patrankos._NEWLINE_Pabaigtas tankas tapo sud\xc4\x97tinga ma\xc5\xa1ina, kuriai valdyti reik\xc4\x97jo 9 \xc5\xbemoni\xc5\xb3, jis tur\xc4\x97jo \xc4\xaftvirtint\xc4\x85 nejudam\xc4\x85 75\xc2\xa0mm patrank\xc4\x85, priekyje, gale ir po vien\xc4\x85 \xc5\xa1onuose lizdus kulkosvaid\xc5\xbeiams. Ma\xc5\xa1inos \xc5\xa1onus saugojo 11\xc2\xa0mm \xc5\xa1arvas, priekyje kiek storesnis, 17\xc2\xa0mm. 23 ton\xc5\xb3 svorio, galintis i\xc5\xa1vystyti 12 km/h greit\xc4\xaf._NEWLINE_Ta\xc4\x8diau tankas tur\xc4\x97jo labai trump\xc4\x85 vik\xc5\xa1rin\xc4\x99 va\xc5\xbeiuokl\xc4\x99, d\xc4\x97l kurios itin sunkiai sek\xc4\x97si \xc4\xafveikti tran\xc5\xa1\xc4\x97jas ar kitus gamtinius nelygumus. Pranc\xc5\xabzijos generalinis \xc5\xa1tabas net gi susid\xc5\xabr\xc4\x97 su b\xc4\x97da, pakankamai daug kari\xc5\xa1ki\xc5\xb3 atsisakydavo tarnauti \xc5\xa1iame tanke.\n_START_SECTION_\nModele 18\n_START_PARAGRAPH_\n1918\xc2\xa0m. buvo \xc4\xafdiegta serija atnaujinim\xc5\xb3, priekin\xc4\xaf \xc5\xa1arv\xc4\x85 pastorinant papildomais 8,5\xc2\xa0mm \xc5\xa1arvais, perprojektuojamas tanko stogas, jis tampa dvi\xc5\xa1lai\xc4\x8diu, d\xc4\x97l geresnio granat\xc5\xb3 nuried\xc4\x97jimo. Priekyje buv\xc4\x99 du ap\xc5\xbevalgos bok\xc5\xa1teliai panaikinami, paliekant nedidel\xc4\x99 ang\xc4\x85 vairuotojui.\n_START_SECTION_\nOperacijos\n_START_PARAGRAPH_\n1917\xc2\xa0m. gegu\xc5\xbe\xc4\x97s 5 d. tankas debiutavo m\xc5\xab\xc5\xa1yje prie Lafo (Laffaux). Jame sudalyvavo 16 tank\xc5\xb3, kuri\xc5\xb3 dalis u\xc5\xbestrigo \xc4\xafveikdami tran\xc5\xa1\xc4\x97jas, o trys buvo sunaikinti._NEWLINE_1918\xc2\xa0m. vasar\xc4\x85, pasikeitus karo pob\xc5\xabd\xc5\xbeiui, i\xc5\xa1 tran\xc5\xa1\xc4\x97jinio, \xc4\xaf lauko m\xc5\xab\xc5\xa1ius, \xc5\xa1ie tankai tampa mobiliomis vokie\xc4\x8di\xc5\xb3 lauko artilerijos baterij\xc5\xb3 naikinimo ma\xc5\xa1inomis._NEWLINE_Po karo 54-i Saint-Chamond buvo perdaryti \xc4\xaf armijos amunicijos i\xc5\xa1ve\xc5\xbeiojimo ma\xc5\xa1inas, visi kiti sunaikinti.\n_START_SECTION_\nI\xc5\xa1lik\xc4\x99s tankas\n_START_PARAGRAPH_\nVienintelis i\xc5\xa1lik\xc4\x99s tankas iki m\xc5\xabs\xc5\xb3 dien\xc5\xb3\xc2\xa0\xe2\x80\x93 Modele 18 tipo, ir yra saugomas Pranc\xc5\xabzijoje, Somiuro mieste esan\xc4\x8diame muziejuje Mus\xc3\xa9e des Blind\xc3\xa9s."